PROTOKOL FRA MORGENMØDET ONSDAG DEN 20. MARTS 2019

(2020/C 334/04)

INDHOLD

18. Erklæring fra Tjekero Tweya, minister for industrialisering, handel og udvikling af små og mellemstore virksomheder (Namibia), formand for AVS-Rådet 2 11

19. Erklæring ved Maria-Magdalena Grigore, statssekretær, udenrigsministeriet, fungerende formand for Rådet for den Europæiske Union 2 11

20. Spørgsmål til Rådet 2 11

21. Drøftelse med Rådet — »catch-the-eye« 3 12

22. Rumænien og AVS-landene — Samarbejde på verdensscenen 4 12

23. Beretning fra de økonomiske og sociale partnere 4 13

PROTOKOL FRA MORGENMØDET ONSDAG DEN 20. MARTS 2019

Mødet åbnet kl. 9.02

FORMAND: Joseph OWONA KONO

Medformand

18. Erklæring fra Tjekero Tweya, minister for industrialisering, handel og udvikling af små og mellemstore virksomheder (Namibia), formand for AVS-Rådet

Tjekero Tweya, minister for industrialisering, handel og udvikling af små og mellemstore virksomheder (Namibia), formand for AVS-Rådet, talte om AVS-EU-partnerskabets enestående karakter og understregede betydningen af at bevare det ved at give det ny betydning og nyt indhold. Han bekræftede Namibias engagement i AVS-partnerskabet. Han sagde også, at Namibia går ind for multilateralisme og en multilateral tilgang til at finde løsninger på konflikter. Han fortsatte med at beskrive den namibiske indsats for at forbedre det interkontinentale samarbejde på det politiske, økonomiske og handelsmæssige område. Inden for disse rammer har ministeren fremlagt landets bestræbelser på at skabe nye kvalitetsjobs på lokalt, regionalt, nationalt og kontinentalt plan ved at skabe gunstige vilkår, der tager udgangspunkt i de rette lovgivnings- og reguleringsmæssige rammer, let adgang til kredit for lokale iværksættere og SMV'er, især nystartede virksomheder, adgang til infrastruktur og energinet, en ekspansiv national økonomisk politik, der fremmer intern efterspørgsel, og adgang til told- og kvotefrie eksportmarkeder. Han understregede betydningen af at producere varer og tjenesteydelser med en høj merværdi lokalt og ikke kun udvinde råstoffer og derefter sende dem andre steder til forarbejdning og brug. Ministeren nævnte også betydningen af det regionale SADC-partnerskab og af den potentielle merværdi af den økonomiske partnerskabsaftale mellem EU og SADC med hensyn til at fremme udviklingen.

19. Erklæring ved Maria-Magdalena Grigore, statssekretær, udenrigsministeriet, fungerende formand for Rådet for den Europæiske Union

Maria Magdalena Grigore, statssekretær, Udenrigsministeriet, formand for Rådet for den Europæiske Union, redegjorde for EU's hovedprioriteter for sine forbindelser med gruppen af AVS-stater. Disse omfattede gennemførelse af Parisaftalen om klimaindsats, rammen efter Cotonouaftalens udløb for samarbejde mellem AVS og EU, ungdomsanliggender, migration og sikkerhedsspørgsmål.

20. Spørgsmål til Rådet

Der blev stillet ni spørgsmål til AVS-Rådet og fem til EU-Rådet.

Tjekero Tweya svarede på vegne af AVS-Rådet på følgende skriftlige spørgsmål og tillægsspørgsmål.

Stilleren til spørgsmål 1 var ikke til stede.

Spørgsmål 2 af Natalie Griesbeck (afløser for Thierry Cornillet) om samarbejde om civilretlige spørgsmål.

Tillægsspørgsmål om hvilke lande der er rede til at samarbejde med EU om relevante lande.

Spørgsmål 3 af Natalie Griesbeck (afløser for Catherine Bearder) om gennemførelse af AVS-EU-partnerskabet.

Stilleren til spørgsmål 4 var ikke til stede.

Stilleren til spørgsmål 5 var ikke til stede.

Spørgsmål 6 af Julie Ward om beskyttelse af LGBTIQ+-personer i Tanzania.

Spørgsmål 7 af Jo Leinen om situationen i Gabon.

Tillægsspørgsmål om mulige bidrag fra AU og EU til at fremme en løsning på den politiske krise i Gabon.

Stilleren til spørgsmål 8 var ikke til stede.

Spørgsmål 9 af Halifa Sallah (Gambia) om Intra-/AVS-samarbejdet mod afhængighedssyndrom.

Maria Magdalena Grigore besvarede på EU-Rådets vegne følgende spørgsmål.

Stilleren til spørgsmål 10 var ikke til stede.

Stilleren til spørgsmål 11 var ikke til stede.

Spørgsmål 12 af Nathalie Griesbeck om fremtidige forbindelser mellem AVS og EU og international konkurrence.

Stilleren til spørgsmål 13 var ikke til stede.

Spørgsmål 14 af Halifa Sallah (Gambia) om Den Europæiske Unions Nødtrustfond for Afrika.

21. Drøftelse med Rådet — »catch-the-eye«

Medlemmernes spørgsmål og kommentarer vedrørte især Cotonouaftalen og efterfølgelsen til denne, den parlamentariske dimension af AVS-EU-forbindelserne, bestræbelserne på en afrikansk kontinental frihandelsaftale, foranstaltninger til fremme af industrialiseringen i AVS-landene, fremskridt gjort med hensyn til fattigdomsbekæmpelse i Senegal, de massive ødelæggelser i Malawi, Mozambique og Zimbabwe forårsaget af cyklonen Idai, og hvorvidt det er nødvendigt at revidere interventionerne i Haiti for, at de kan få reel indvirkning på levevilkårene.

Indlæg: Halifa Sallah (Gambia), Mmadi Hassani (Comorerne), Norbert Neuser, Adjedoue Weidou (Tchad), Michel Kamano (Guinea), Clifford Andre (Seychellerne), Price Cyprien (Haiti), Ben Abdallah Banda (Ghana), Stefan Gehrold, Jomo Mfanawemakhosi Dlamin (Kongeriget Eswatini), Raphael Mhone (Malawi), Agnima Alain-Michel Lobognon (Elfenbenskysten), Jacob Oulanyah (Uganda).

Tjekero Tweya, på vegne af AVS-Rådet, og Maria Magdalena Grigore, på vegne af EU-Rådet, besvarede spørgsmålene.

22. Rumænien og AVS-landene — Samarbejde på verdensscenen

Drøftelse med Teodor Meleşcanu, udenrigsminister

Minister Meleşcanu henledte opmærksomheden på de rumænske bidrag til FN's fredsbevarende missioner i Haiti og Mali. Han understregede Rumæniens engagement i effektiv multilateralisme og nævnte dets nuværende kandidatur til en ikke-permanent plads i FN's Sikkerhedsråd.

Medlemmerne anerkendte Rumæniens modtagelse af afrikanske studerende på rumænske universiteter under det kommunistiske regime. De tilskyndede til yderligere skridt i retning af at genoplive et sådant samarbejde. Også klimaindsatsen blev betragtet som et vigtigt fokusområde.

Indlæg: Michael Gahler, Halifa Baboucar Sallah (Gambia), Julie Ward, Moses Cheboi (Kenya), Louis Straker (Saint Vincent og Grenadinerne), Clifford Andre (Seychellerne), Stefan Gehrold, Agathon Rwasa (Burundi), Michael Reuben Nyambuya (Zimbabwe), Jacob Oulanyah (Uganda), Babiker Mohamed Tom Bakhit Dafaalla (Sudan), Salomào Luheto Xirimbimbi (Angola), Adjedoue Weidou (Tchad), Michel Kamano (Guinea), Mmadi Hassani (Comorerne).

FORMAND: Clifford Andre (Seychellerne)

23. Beretning fra de økonomiske og sociale partnere

Redegørelse ved Jaroslaw Mulewicz, formand for AVS-Opfølgningsudvalget, Det Europæiske Økonomiske og Sociale Udvalg

Jaroslaw Mulewicz, formand for AVS-Opfølgningsudvalget, Det Europæiske Økonomiske og Sociale Udvalg, fremlagde sin rapport. Han understregede betydningen af gedigen inddragelse af civilsamfundet i AVS-EU-samarbejdet. Han bemærkede i sine kommentarer til den nuværende vægt lagt på at øge de private investeringer i AVS-landene, at der var behov for et reelt engagement og en reel dialog med de virksomheder, der kunne foretage de efterlyste investeringer.

Indlæg: Michel Kamano (Guinea), Adjedoue Weidou (Tchad), Halifa Baboucar Sallah (Gambia), Mathew Sahr Nyuma (Sierra Leone), Julie Ward, Alpha Ousmane (Burkina Faso).

Jaroslaw Mulewicz besvarede spørgsmål.

Patrick I. Gomes rundede drøftelsen af.

(Mødet udsat kl. 13.11 og genoptaget kl. 14.49)